དབུས་རུ་དོན་འདུར་རམ་དོན་གྲུབ་ལགས་ཀྱི་རྩོམ་དེབ་ཐོག་མ༼རང་སེམས་ཀྱི་གདུང་འབོད༽ཞེས་པ་དེ་ཉེ་ཆར་ཀན་སུའུ་མི་རིགས་དཔེ་སྐྲུན་ཁང་ནས་དངོས་སུ་པར་སྐྲུན་ཞུས་ཏེ་རྒྱ་ཆེའི་ཀློག་པ་པོའི་སྤྱན་ལམ་དུ་བཤམས་འདུགདེར་བརྗོད་བྱ་ཚིགས་བཅད་ངག་གི་སྟངས་སྟབས་དང་།རང་མོས་ཚིག་གི་གོམ་ཚུགས།ལྷུག་འབོལ་སེམས་ཀྱི་ཟིན་ཐོ་བཅས་ཚན་པ་གསུམ་དུ་བགོས་ཏེ་རྒྱུན་ལྡན་འཚོ་བའི་ཁྲོད་ཀྱི་སྣང་ཚུལ་འདྲ་མིན་དེ་རིགས་ལ་རང་ཉིད་ཀྱིས་རྣམ་དཔྱོད་ཀྱི་རིག་པས་དཔྱད་དེ་དགའ་སྐྱོ་ཆག་སྡང་གི་དྲང་གཏམ་གསོན་པོར་སྨྲ་བའི་རྩོམ་ཡིག་ཤ་སྟག་སྟོན་གནང་འདུག་པས་ཀློག་པ་པོ་སྤྱི་དང་ཁྱད་པར་གསར་རྩོམ་གྱི་ལས་ལ་འཇུག་བཞིན་པའི་ན་གཞོན་ཚོར་དམིགས་བསལ་ཕན་འབྲས་ཐོབ་རྒྱུ་ཡིན་པ་གོར་མ་ཆག